# Arc de Sant Martí

L'arc de Sant Martí, arc del cel o arc iris, és un fenomen meteorològic consistent en l'aparició d'un arc lluminós format pels colors de l'espectre solar (vermell, taronja, groc, verd, blau, indi i violat), produït per la reflexió i la refracció dels raigs solars en les gotes de pluja.

## Citacions

* Aquest és el signe de l'aliança que estableixo entre jo i tota criatura que hi ha a la Terra.
       Gènesi (Gn. 9,17).
          Desprès del gran diluvi, Dèu va establir una aliança entre ell i l'home i tots els éssers animats, per no destruir un altre cop la humanitat amb un altre diluvi

## Dites populars

* Arc al matí, la pluja és aquí; l'arc a la tarda, la pluja és passada.(Tar.)
* Arc de Sant Martí, a la prima, tapa't amb la caputxina.
* Arc de Sant Martí a migdia, pluja tot el dia.
* Arc de Sant Martí a ponent, amarra la barca i vine-te'n.
* Arc de Sant Martí al dematí, para-li el bací; i al vespre, para-li la testa.(Pineda)
    (var.) L'arc de Sant Martí, si surt el matí, para-li el bací; si surt el vespre, para-li la testa.(Empordà, Garrotxa)
* Arc de Sant Martí al matí, pluja pel camí; arc de Sant Martí a la vesprada, pluja acabada.(Tremp)
* Arc de Sant Martí atura es delobí.(Men.)
* Arc de Sant Martí es matí, o fa ploure o fa aclarir.(Men.)
* Arc de Sant Martí, l'aigua està ací.(Morella)
* Arc de Sant Martí, la pluja està ací; i de vesprada, la pluja és passada.(Val.)
* Arc de Sant Martí, plou fora d'aquí.
* Arc per la matina, prepara la barretina.
* L'Arc de Sant Martí a la tarda, la pluja ja és passada.
* L'arc de Sant Martí, al matí, aigua a desdir.
* L'arc de Sant Martí, al matí, aigua a la tarda.
* L'arc de Sant Martí, al matí, para-li el bací.
* L'arc de Sant Martí, al matí, la pluja és ací.
* L'Arc de Sant Martí al Canigó, pluja al Rosselló.
* L'Arc de sant Martí al Canigó, any d'abundor.
* L'Arc de Sant Martí al matí, la pluja ja és aquí; l'arc de Sant Martí a la tarda, la pluja està passada.(Pinós)
* L'arc de Sant Martí, el matí, diu al bover: — Vés a dormir.
* L'arc de Sant Martí, el matí, no fa córrer el molí.
* L'arc de Sant Martí, el matí, pluja el vespertí.
* L'arc de Sant Martí, el matí, pluja sense fi, i de vespre, bon temps espera.
* Quan l'arc de Sant Martí surt el matí, el pastor se'n pot entornar a dormir; però quan surt el tardí, cap a pastorí.
* Quan l'arc de Sant Martí surt el matí, fins a la vesprada farà alguna ruixada.
* S'Arc de Sant Martí, si surt es matí, fé ton camí; si surt es capvespre, no vages a festa.(Mall.)
    (var.) S'arc de Sant Martí, si surt es matí, fé ton camí; si surt es capvespre, treu es cap a sa finestra.(Mall.)
    (var.) Arc de Sant Martí es matí, passa avant en ton camí; arc de Sant Martí es capvespre, lo endemà fan festa.
    (var.) Arc de Sant Martí es matí, passa avant en ton camí; arc de Sant Martí es capvespre, d'aigua demà farem festa.
* Si surt al matí l'arc de Sant Martí, no emprenguis jornada; si surt a la vesprada, emprén ton camí.

## Endevinalles

* És un pont de coloraines fet per sobre la muntanya. Cotxes ni carril no hi passen. L'ha pintat un pintor sol combinat amb gotes d'aigua.
* Ja veis que no és sempre igual, però té molts de colors, a vegades és més llarg i algun dia en surten dos.

## Referències

* ↑ «Gènesi». A: La Bíblia. Alacant: Biblioteca Virtual Joan Lluís Vives, 2006 [Consulta: 20 juny 2012].
* 1 2 3 4 5 6 7 8 9 10 11 12 13 Alcover, Antoni M.; Moll, Francesc de B. «arc». A: Diccionari català-valencià-balear. Barcelona: IEC, 2002.
* 1 2 3 4 5 6 7 8 9 10 11 12 Amades, 1938, p. 8-10.
* 1 2 Trepat; Oller, 1995, p. 43.
* 1 2 3 Parés i Puntas, 1999.
* 1 2 Amades, 1949, p. 54.
* ↑ Bassols, 1994.
* ↑ Escoles Nacionals de Sant Josep, 1985.

## Bibliografia

* Amades, Joan. El Pirineu: tradicions i llegendes. Barcelona: La Llumenera, 1949, p. 54.
* Amades, Joan. Llibre del temps que fa. Barcelona: La Neotípia, 1938, p. 8-10.
* Parés i Puntas, Anna. Tots els refranys catalans (en català). Barcelona: Edicions 62, 1999. ISBN 842974519X.
* Trepat, Josep-Anton; Oller, Francesc (il.). Refranys de vora mar (en català). Barcelona: Noray S.A., 1995. ISBN 8474860881.
* Escoles Nacionals de Sant Josep. Endevinetes (en català). 1a edició. Eivissa: IEE, 1985 (Col·lecció "Nit de Sant Joan").
* Bassols, Maria Margarida. Endevinaller. València: Tres i Quatre, 1994 (L'Estel). ISBN 978-84-7502-376-2.